ख़बर यह भी है कि इस फिल्म में भंसाली पहली बार ऐसी जोड़ी बनाने जा रहे हैं, जो अब तक फिल्मी परदे पर नज़र नहीं आई हैं. बताया जा रहा है कि इस फिल्म में सलमान खान के साथ दीपिका पादुकोण को कास्ट किया जा सकता है. खबर यह भी है कि पिछले महीने ही भंसाली ने फिल्म का नाम रजिस्टर कराया है. लेकिन अभी फिल्म की स्क्रिप्ट पर काम हो रहा है और इसे पूरा करने में 6 से 9 महीने और लगने वाले हैं और फिर वह अगले साल इस फिल्म की शूटिंग शुरू कर देंगे. खास बात यह भी है कि खुद सलमान ने रेस 3 के दौरान हुई बातचीत में यह बात स्वीकारी है कि वह भंसाली की फिल्म करने जा रहे हैं लेकिन भंसाली ने अब तक उन्हें स्क्रिप्ट नहीं सुनायी है.